Document ID: /roh_data/filtered/Billingualer_Corpus_interleaved-de-rm.jsonl.gz/1699

This is a text translated from German to Rumantsch Grischun.
Neues Bundesrecht erfordert Anpassungen der kantonalen Bestimmungen zum Handelsregisterwesen

Die kantonalen rechtlichen Bestimmungen zum Handelsregisterwesen sollen an die geänderten Vorgaben des Bundes angepasst werden. Die Bündner Regierung hat die entsprechende Botschaft zur Teilrevision des Einführungsgesetzes zum Schweizerischen Obligationenrecht an den Grossen Rat verabschiedet. Dieser wird das Geschäft in der Februarsession 2010 behandeln.

Auf den 1. Januar 2008 hatte der Bund die Eidgenössische Handelsregisterverordnung totalrevidiert. Diese Anpassungen haben Auswirkungen auf die Verfahren und Zuständigkeiten sowie die Aufsichts-, Beschwerde- und Busseninstanzen. Änderungen erfuhren auch die Bestimmungen bei der Löschung einer Gesellschaft im Handelsregister von Amtes wegen sowie bei der Wiedereintragung einer gelöschten Rechtseinheit.

An die geänderten Vorgaben des Bundes ist nun auch das kantonale Recht anzupassen. So müssen die Aufsicht über das Handelsregister und der Beschwerdeweg neu geregelt werden. Nach bisherigem Recht amtet die Aufsichtsbehörde auch als Beschwerdeinstanz. Neu wird zwischen einer administrativen Aufsicht (wie bisher das Departement für Volkswirtschaft und Soziales) und einer richterlichen Beschwerdeinstanz (Kantonsgericht) unterschieden.

Ziel der Anpassungen ist es, mit einer schlanken Gesetzgebung kostengünstige und rasche Verfahren zu ermöglichen. Die neuen kantonalen Bestimmungen zum Handelsregisterwesen werden im kantonalen Einführungsgesetz zum Schweizerischen Obligationenrecht geregelt. Als Folge kann die grossrätliche Vollziehungsverordnung über das Handelsregisterwesen aufgehoben werden.

Auskunftsperson:

Regierungspräsident Hansjörg Trachsel, Vorsteher Departement für Volkswirtschaft und Soziales, Tel. 081 257 23 01

Gremium: Regierung

Quelle: dt Standeskanzlei Graubünden

04.12.2009
Il nov dretg federal pretenda l'adattaziun da las disposiziuns chantunalas davart il register da commerzi

Las disposiziuns legalas chantunalas davart il register da commerzi duain vegnir adattadas a las prescripziuns federalas midadas. La regenza grischuna ha deliberà la missiva correspundenta concernent la revisiun parziala da la lescha introductiva tar il dretg d'obligaziuns svizzer per mauns dal cussegl grond. Quel vegn a tractar la fatschenta en la sessiun da favrer 2010.

Per il 1. da schaner 2008 aveva la confederaziun revedì totalmain l'ordinaziun federala davart il register da commerzi. Questas adattaziuns han consequenzas per las proceduras e per las cumpetenzas sco er per las instanzas da surveglianza, da recurs e da multas. Er las disposiziuns en connex cun societads che vegnan extinguidas d'uffizi en il register da commerzi ed en connex cun la reinscripziun d'unitads giuridicas extinguidas èn vegnidas midadas.

A las prescripziuns federalas midadas sto ussa er vegnir adattà il dretg chantunal. Uschia ston vegnir regladas da nov la surveglianza dal register da commerzi e la via da recurs. Tenor il dretg vertent è l'autoritad da surveglianza er l'instanza da recurs. Da nov vegni differenzià tranter ina surveglianza administrativa (sco fin ussa il departament d'economia publica e fatgs socials) ed ina instanza da recurs giudiziala (dretgira chantunala).

La finamira da l'adattaziun è quella da pussibilitar cun ina legislaziun concisa proceduras favuraivlas e sveltas. Las novas disposiziuns chantunalas davart il register da commerzi vegnan regladas en la lescha introductiva chantunala tar il dretg d'obligaziuns svizzer. En consequenza po l'ordinaziun executiva dal cussegl grond davart il register da commerzi vegnir abolida.

Infurmaziuns:

president da la regenza Hansjörg Trachsel, schef dal departament d'economia publica e fatgs socials, tel. 081 257 23 01

Gremi: regenza

Funtauna: rg chanzlia chantunala dal Grischun

04.12.2009